Super Fight II
Ali ja Frazier olivat kohdanneet aiemmin vuonna 1971 "Fight of the Century" -nimellä tunnetussa kamppailussa, jossa oli panoksena WBA:n ja WBC:n maailmanmestaruudet. Tuolloin hallitseva maailmanmestari Frazier voitti 15-eräisen ottelun pistein. Parin toisessa kohtaamisessa kumpikaan ottelijoista ei ollut maailmanmestari (Muhammad Ali hallitsi kansallista NABF:n mestaruutta), joten kamppailu kesti vain 12 erää. Se päättyi Muhammad Alin voittoon pistein.
Super Bowl XLVI
Super Bowl XLVI oli järjestyksessään 46. Super Bowl. Vastakkain pelasivat New York Giants ja New England Patriots. Ottelu pelattiin Lucas Oil Stadiumilla Indianapolisissa Indianassa 5. helmikuuta 2012. New York Giants voitti pistein 21–17.